Teatrul pentru Copii și Tineret Vasilache din Botoșani va susține, în luna martie, mai multe spectacole în cadrul Programului "Povestiri din copilărie".
Acesta marchează aniversarea zilei de naștere a marelui povestitor Ion Creangă (1 martie 1837) și are, în repertoriu, câteva din cunoscutele sale povești: "Capra cu trei iezi", Pupăza din tei", "Punguța cu doi bani", "Dănilă Prepeleac" și "Soacra cu trei nurori".
Spectacolele se joacă în fiecare săptămână din luna martie, în zilele de joi- de la ora 18.00, sâmbătă de la 11 și duminică la orele 11.00 și 12.30.
Instituția organizează și o tombolă pentru micii spectatori.
Radio Iași/Gina Poenaru/FOTO afiș eveniment